Vols formar part del calendari municipal de l'Eliana 2020?
23 de octubre de 2019

En l'edició de 2020, l'Ajuntament vol que els protagonistes de l'almanac siguen els veïns i veïnes que cada dia donen forma al nostre municipi.

Per això, si vols  formar part del calendari, tan sols has d'acompanyar-nos en alguna de les dues sessions fotogràfiques que tindran lloc enfront de l'Ajuntament. T'esperem amb el teu look més personal i característic: fallers vestits amb indumentària valenciana, esportistes amb els seus equipatges, treballadors amb els seus uniformes o, simplement, amb aquells elements o objectes que més et caracteritzen…

L'edil, Jorge Pérez Comeche, ha recordat que l'Ajuntament ve innovant en l'elaboració del calendari, “en els últims anys hem apostat per una clara participació de tota la ciutadania, per exemple, mitjançant el concurs que llancem a través d'Instagram per a seleccionar les millors fotos del municipi; o realitzant una labor d'investigació  i cerca de fotos antigues del municipi, com vam fer el present any”.

Per part seua, l'alcalde de l'Eliana, Salva Torrent ha posat en valor aquesta iniciativa: “l'Eliana porta dècades fent un calendari per als seus veïns i veïnes, es tracta d'un element identitari, observant els calendaris podem veure l'evolució del nostre poble”, a més, Torrent, ha fet una crida a la participació “espere que vinguen el major nombre de persones, entitats, associacions, etc. i  formen part d'aquest record que passarà a formar part de la història de l'Eliana”.

Les sessions fotogràfiques tindran lloc enfront de l'Ajuntament,  des de les 10.00 fins a les 18.00 hores, els dies:

\-           Divendres 25 d'octubre

\-           Dissabte 26 d'octubre